ফের গুলেন বারির উপসর্গে মৃত্যু আরজি করের প্রাক্তন ছাত্রের

কলকাতা: ফের গুলেন বারি (GB Syndrome Death) উপসর্গে মৃত্যু রাজ্যে। আরজিকর মেডিক্যালের (RG Kar Medical College Hospital) প্রাক্তন প্যারা মেডিক্যাল ছাত্রের মৃত্য়ু হয় ওই হাসপাতালেই। মৃতের নাম খাইরুল শেখ। বয়স ২২ বছর। বাড়ি মুর্শিদাবাদের সুতি থানা এলাকায়। চিকিৎসকরা জানিয়েছেন, গুলেন বারির (Guillain Barre Syndrome) উপসর্গ রয়েছে। হৃদরোগে আক্রান্ত হয়ে মৃত্যু হয়েছে ওই ছাত্রের।

আরও পড়ুন:চম্পাহাটিতে ভোটার তালিকায় ভুতুড়ে কান্ড

জানা গিয়েছে, আরজি কর মেডিক্য়াল কলেজেরই প্যারা মেডিক্যাল বিভাগের ছাত্র ছিলেন। কোর্স শেষের পর গ্রামেই ফিরে গিয়েছিলেন খাইরুল। বিহারের পূর্ণিয়ার একটি বেসরকারি হাসপাতালে চাকরিও করছিলেন। সেখানেই অসুস্থ হন তিনি। ফেব্রুয়ারি মাসের শুরুর দিকে জ্বরে আক্রান্ত হন তিনি। ১২ তারিখ, ডায়রিয়া হয়। তার পর থেকেই শরীরের নীচের অংশ অবশ হয়ে যায়। স্থানীয় চিকিৎসকদের দেখিয়েও লাভ হয়নি। অবস্থার অবনতি হওয়ায় স্থানান্তরিত করা হয় আরজি কর মেডিক্য়াল কলেজে। আইসিইউয়ে চিকিৎসা চলছিল তাঁর। সেখানেই শুক্রবার দুপুর আড়াইটে নাগাদ তাঁর মৃত্যু হয়। চিকিৎসকরা জানিয়েছেন, ওই যুবক গুলেন বারি উপসর্গে ভুগছিলেন। হৃদরোগে আক্রান্ত হয়ে খাইরুলের মৃত্যু হয়।

অন্য খবর দেখুন